Publication: Magyar Közlöny
Issue: MK-2007-181 (Year: 2007, Number: 181)
Era: 2004-2010
Section: 
Paragraph Index: 347

10. A szennyezés okozta kárból eredõ kártérítési igény benyújtható közvetlenül a biztosító vagy a hajólajstrom szerinti tulajdonos szennyezés okozta kárból eredõ felelõssége esetére biztosítékot nyújtó egyéb személy ellen is. Ebben az esetben az alperes védekezésül mindazokkal az eszközökkel élhet (a hajótulajdonossal szemben indított csõd- vagy felszámolási eljáráson kívül), amelyekhez a hajótulajdonos folyamodhatna, beleértve a 6. cikk alapján való korlátozást is. Ezen túlmenõen – még ha a hajótulajdonos nem is jogosult a felelõsség 6. cikknek megfelelõ korlátozására – az alperesnek jogában áll az 1. bekezdésnek megfelelõen szükséges biztosítás vagy egyéb pénzügyi biztosíték összegének megfelelõ összegre korlátozni a felelõsséget. Emellett az alperes azzal is védekezhet, hogy a szennyezés okozta kár a hajótulajdonos szándékos kötelességmulasztásából eredt, de védekezésül nem élhet egyéb olyan eszközzel, amelyhez a hajótulajdonos által az ellene indított eljárás során lenne jogosult folyamodni. Az alperest minden esetben megilleti az a jog, hogy kérje a hajótulajdonos bevonását az eljárásba.

Source: https://magyarkozlony.hu/hivatalos-lapok/255e8ed4b011d8da0b2e2eaaaaae57adacc7f9e5/dokumentumok/485b147f8416e5925bc5e1caf490b360a1d89050/letoltes